आर्थिक तंगी से जूझ रहा जेडीए दो विभागों से 217 करोड़ लेना भूला
ओवरड्राफ्ट लेकर उधारी चुकाने वाला जेडीए दो सरकारी विभागों में अपनी बकाया राशि लेना भूल गया है। ये राशि मिलने के बाद जहां जेडीए की आर्थिक स्थिति सुधरेगी, वहीं शहर में विकास कार्य भी शुरू होंगे। मंडी बोर्ड तथा हाउसिंग बोर्ड से जेडीए को 217 करोड़ रुपए मिलने हंै, लेकिन बीते छह माह से राशि मिलने में देरी हो रही है। जेडीए का खजाना भरने के लिए दिसंबर में सीएम विजिट के दौरान ये मुद्दा उठा था। इसके बाद यूडीएच के एसीएस सचिव मुकेश शर्मा ने वीसी के दौरान जल्दी राशि देने का भरोसा दिलाया था। इसी तरह आंगणवा में विपणन बोर्ड को दी जमीन से 167 करोड़ तथा चोखा बड़ली की जमीन के बदले हाउसिंग बोर्ड से 50 करोड़ रुपए भी बकाया हैं। जेडीए चेयरमैन प्रो. महेंद्रसिंह राठौड़ ने बताया कि बकाया राशि वसूलने के लिए यूडीएच मंत्री से बात कर इस मुद्दे को उठाएंगे। दोनों ही एजेंसियों से समन्वय कर जल्दी ही राशि लेंगे, जिससे शहर में विकास कार्य शुरू हो सकेंगे।
hin_Deva hin_Deva